SAN FERNANDO CITY, LA UNION - Saanen a naibturan pay ti maysa a balo ti karrubana a barangay kagawad kalpasan a binatona ti balay ti immun-una iti saan pay a nalawag a rason.
Nabigbig ti biktima a ni Marissa Ong, 52-anyos, maysa a balo ken residente iti Brgy. Pangao-aoan, Aringay, La Union.\
Segun kenkuana, iti naminsan a rabii ket binato ti suspek a ni Elpidio Ansay, nataengan, ken Brgy. Kagawad iti nasao a lugar ti tuktok ti balay ti biktima.
Gapu iti daytoy, kinabigatanna ket kinasarita ni Ong ti anak ni Ansay tapno koma marisut ti insidente ngem idi mangngeg daytoy ti kagawad ket binatona manen ti nasao a babai.
Naimbag laengen ta nakalisi ti biktima ket naitiro ti bato iti ruangan ti pagtaengan daytoy.
Gapu iti rurod ni Ong ket indarumnan iti pulisya ti inaramid ti barangay kagawad ket nabagbagaan metten daytoy no ania ti umno nga aramidenna.
ilo_Latn ilo_Latn ilo_Latn ilo_Latn ilo_Latn ilo_Latn